[{"text_idx": "#000002", "text": "Mi distrumpetas, ke mi havis la felic\u0302on c\u0302eesti c\u0302i tiun kongreson. C\u0302io decidig\u0302is en la c\u0302ielo, mi ja finfine resanig\u0302is post kvin-semajna malsano, turmentaj kapdoloroj, kiam tri tagojn antau\u0306 la kongreso mi ricevis la inviton de Aurora Bute, kiun mi estis renkontinta en Montrealo. Tie ni jam vigle paroladis pri la futura kunlaboro..."}, {"text_idx": "#000004", "text": "La multfaceta, ric\u0302enhava kaj bunta programo fascinis min. Dank\u2019 al la videoregistroj de Aurora, kiu raportis, prezentis pri la UK, mi povis denove travivi la montrealajn tagojn, interalie la etoson de la surstrata festivalo de indig\u0302enaj log\u0302antoj de Kanado. (Rilataj videoj spekteblas en Jutubo sub la sama titolo.)"}, {"text_idx": "#000005", "text": "Mi eksciis, ke post longaj laborplenaj jaroj la Rumana-Esperanta vortaro pretig\u0302is. Etajn tiajn taskojn ankau\u0306 mi ricevis de Jozefo Horva\u0301th, kiu estas la hungara vortaristo, tiel mi havas bonajn imagojn pri la amaso da laboro kaj ties malfacileco. Miaj gratuloj al la vortaristoj Mariana Pitar kaj Florica Popa!"}, {"text_idx": "#000006", "text": "La ILEI-fako estas forta ankau\u0306 en Rumanio. Ties estimata estro, s-ro Mihai Trifoi gvidis Esperanto-kurson interalie pri specialaj uzoj de akuzativo kun tre bonaj ekzemplofrazoj. Ni c\u0302iuj alig\u0302is al la granda reta informkampanjo pri Esperanto, lanc\u0302ita de ILEI: \u201cla Granda Homa C\u0302eno\u201d. La C\u0302eno plilongig\u0302is je pli ol dudek metroj."}, {"text_idx": "#000009", "text": "La loko de la kongreso estis iu log\u0302lernejo porcele tre tau\u0306ga \u2013 la studentoj g\u0302uste feriis. Ankau\u0306 la kongresurbeto Gherla (Szamosu\u0301jva\u0301r) meritas viziton. Mi fotis sennombrajn ornamitajn fenestrojn kaj enirejojn kaj preg\u0302ejajn internojn."}, {"text_idx": "#000011", "text": "Mi esperas ke sekvafoje mi venos al Timis\u0326oara (Temesva\u0301r), kultura c\u0302efurbo de Eu\u0306ropo en 2024. Estus bone havi tiujare ian Esperantan programon, arang\u0302aj\u0302on."}, {"text_idx": "#000012", "text": "La alia ideo \u2013 kvankam iom frue estas paroli pri tio \u2013 estas fondi novan kunan tradicion regionan: Kvinurban Renkontig\u0302on de Esperantistoj. Tiu c\u0302i regiono estas nekompareble interesa kaj kulturric\u0302a parto de Eu\u0306ropo: Timis\u0326oara-Arad-Ho\u0301dmezo\u030bva\u0301sa\u0301rhely-Szeged-Subotica (Szabadka) . Esperanto kaj esperantistoj trovig\u0302as c\u0302ie \u2013 espereble bona serio de kulturaj arang\u0302oj kvalifikig\u0302os kaj elmeritos la subtenon de Eu\u0306ropa Unio."}, {"text_idx": "#000013", "text": "Mi gratulis al Mariana Pitar, nova prezidantino de la Esperanto-Asocio de Rumanio, same al c\u0302iuj elektitaj estraranoj \u2013 Aurora Bute \u2013 internaciaj rilatoj,Mihai Trifoi \u2013 instruado, rilatoj kun ILEI,Petronela Birta \u2013 financoj kajCatalin Vaduva \u2013 komunikado. Mi aparte gratulis al Aurora Bute, kiun ni elektis dum la UK estrarano de UEA kun respondeco por Eu\u0306ropo."}, {"text_idx": "#000014", "text": "G\u0302is la revido! G\u0302is la revido en Timis\u0326oara \u2013 se ne pli frue..."}, {"text_idx": "#000019", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]